Case ID: 1195543
Sentence 142: Məhkəmə iclasında tədqiq edilmiş hadisənin real şəraitini əks etdirən videogörüntülərdən bir daha aydın olur ki, ağ rəngli “Nissan Sunny” minik markalı avtomobil küçə ilə hərəkət edib dayanmış vəziyyətdə olan avtoyuma məntəqəsinin qarşısında dayanır, “Nissan Sunny” minik markalı avtomobilin sürücüsü avtomobilini geriyə hərəkət etdirir, bu zaman avtoyuma məntəqəsinin qarşısında dayanmış avtomobilin içərisindən bir nəfər şəxs çıxır (zərərçəkmiş şəxsin qardaşı Asif) sürücü tərəfə nəsə deyərək avtoyuma məntəqəsinin sağ hissəsinə doğru hərəkət edir və kimisə çağırır (zərərçəkmiş şəxsi), zərərçəkmiş şəxs avtoyuma məntəqəsinin sağ hissəsindən “Nissan Sunny” minik markalı avtomobilə doğru hərəkət edir və həmin anda “Nissan Sunny” minik markalı avtomobilin sürücüsü avtomobili irəli hərəkət etdirir, zərərçəkmiş şəxs sürücüyə nəsə deyir (sürücü görünmür), “Nissan Sunny” minik markalı avtomobilin sürücüsü avtomobilini yenidən irəli hərəkət etdirir, bu zaman zərərçəkmiş şəxsin avtomobildən aralı olduğu görünür, zərərçəkmiş şəxs avtomobilin ön hissəsinə tərəf gəlir və sonra telefonu çıxarır, avtoyuma məntəqəsinin qarşısında dayanmış avtomobilin arxa hissəsinə keçir, anidən geri qayıdaraq “Nissan Sunny” minik markalı avtomobilin sürücüsünə əlini qaldıraraq nəsə deyir, “Nissan Sunny” minik markalı avtomobilin sürücüsü qapını açır, bu an zərərçəkmiş şəxs ona tərəf gəlir, avtoyuma məntəqəsinin sağ hissəsindən bir nəfər şəxs gəlir (şahid Həmdulla), zərərçəkmiş şəxs “Nissan Sunny” minik markalı avtomobilin açıq vəziyyətdə olan qapısını bağlayır, avtoyuma məntəqəsinin sağ hissəsindən gələn şəxs (şahid Həmdulla) zərərçəkmiş şəxsi oradan uzaqlaşdırmaq istəyir, zərərçəkmiş şəxs avtoyuma məntəqəsinin sağ hissəsinə gedərkən əlini qaldıraraq sürücüyə nəsə deyir, bir nəfər şəxs zərərçəkmiş şəxsi oradan avtoyuma məntəqəsinin sağ hissəsinə aparır, sürücünü qapısı açıq vəziyyətdə olur, bir nəfər şəxs (zərərçəkmiş şəxsin qardaşı Asif) sürücü tərəfə nəsə deyərək əlini qaldırır, bu zaman zərərçəkmiş şəxs yenidən “Nissan Sunny” minik markalı avtomobil tərəfə qayıdır və telefonu çıxarır, bir nəfər qadın (şahid Natella) zərərçəkmiş şəxsin yanında dayanmış şəxsə nəsə deyir, zərərçəkmiş şəxs həmin qadının (şahid Natella) üzərinə gedərək əlini qaldırıb nəsə deyir, həmin qadın (şahid Natella) oradan uzaqlaşır, zərərçəkmiş şəxs həmin qadının (şahid Natella) arxası ilə irəlləyərək əlini qaldırıb nə isə deyir, zərərçəkmiş şəxs telefonla “Nissan Sunny” minik markalı avtomobili çəkir, əlini qaldırıb nəsə deyərək “Nissan Sunny” minik markalı avtomobilin sürücüsü tərəfə yaxınlaşır, sürücü avtomobili irəli hərəkət etdirir və saxlayır, bu zaman zərərçəkmiş şəxs avqtomobilin sol güzgüsü istiqamətində dayanaraq əlini qaldıraraq sürücüyə nəsə deyir, ayaqları avtomobildən aralı olur, görüntünün 0:03:17 anında sol ayağını “Nissan Sunny” minik markalı avtomobilin qabaq sol təkərinin arxa hissəsinin qarşısına qoyur, görüntünün 0:03:22 anında aşağı əyilir və əli ilə “Nissan Sunny” minik markalı avtomobilin sol qanadına vurmağa başlayır, “Nissan Sunny” minik markalı avtomobil bir qədər irəli hərəkət edir və dayanır, bir qədər sonra geriyə hərəkət edir və oradan uzaqlaşır.